Source: https://alkotmanybirosag.hu/kozlemenyek?ev=2014
Timestamp: 2019-09-19 02:13:14
Document Index: 556866

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Balsai István alkotmánybíró kapta az idei Klebelsberg-díjat
Balsai István alkotmánybíró, volt igazságügyi miniszter és országgyűlési képviselő vehette át idén a Klebelsberg Kuno-díjat 2014. november 14-én a pesthidegkúti Kultúrkúriában.
Az Alkotmánybíróság közleménye a deviza alapú fogyasztói kölcsönszerződésekkel kapcsolatos bírói kezdeményezések egy részének vizsgálatáról
Hat együttes részvételével Budapesten rendezték meg először az Alkotmánybíróságok kupája elnevezésű nemzetközi kispályás labdarúgótornát, amelyen több mint húsz alkotmánybíró és negyven alkotmánybírósági munkatárs lépett pályára a környező országok alkotmánybíróságai részéről. A következő tornát Ausztriában rendezik meg.
Az Alkotmánybíróság közleménye a büntetés-végrehajtási intézeti zárkák méretére vonatkozó jogszabályi rendelkezések vizsgálatáról
Az Alkotmánybíróság 2014. III. negyedéves ügyforgalmára vonatkozó adatok
Az Alkotmánybíróság közleménye a fővárosi közgyűlés tagjainak választására vonatkozó új szabályok vizsgálatáról (javított)
Az Alkotmánybíróság ma meghozott határozatában megállapította: a kompenzációs listás mandátumszerzés súlyozott számítása kivételével nem alaptörvény-ellenesek az új fővárosi választási rendszer alapvető szabályai. Az alaptörvény-ellenes rendelkezést az Alkotmánybíróság megsemmisítette, egyebekben az indítványokat elutasította.
Az Alkotmánybíróság másrészt alaptörvény-ellenesnek ítélte, hogy a választópolgár az ellenőrzött ajánlóíveken szereplő személyes adatairól csak a jelölt, illetve a lista nyilvántartásba vételéről hozott határozat jogerőssé válásáig kérhet tájékoztatást. Az Alkotmánybíróság ezért ezt a rendelkezést megsemmisítette.
Az Alkotmánybíróság 2014 I. féléves ügyforgalmára vonatkozó adatok
Az Alkotmánybíróság közleménye a szövetkezeti hitelintézetek integrációjának alkotmányossági vizsgálatáról
Az Alkotmánybíróság 2014. július 21-től 2014. augusztus 29-ig ítélkezési szünetet tart
Az Alkotmánybíróság az Alkotmánybíróság Ügyrendje 12. §-a alapján 2014. július 21-től 2014. augusztus 29-ig ítélkezési szünetet tart.
Megjelent az Alkotmánybíróság Határozatai 2013
Megjelent az Alkotmánybíróság Határozatai 2013 éves kötet, mely tartalmazza az Alkotmánybíróság 2013-ban hozott valamennyi határozatát és végzését.
Közlemény a várandós nők felmondási védelmét szabályozó rendelkezés alaptörvény-ellenességéről
Az európai alkotmánybíróságok konferenciája Bécsben
Bécsben tartja XVI. kongresszusát az Európai Alkotmánybíróságok Konferenciája. A rendezvényen részt vesznek az európai alkotmánybíróságok és alkotmánybíráskodást végző legfelsőbb bíróságok elnökei, a luxemburgi székhelyű Európai Bíróság és a strasbourgi székhelyű Emberi Jogok Európai Bíróságának elnökei, továbbá meghívott vendégként számos felsőbb bíróság képviselője a világ különböző országából.
Az Alkotmánybíróság közleménye a választási törvény töredékszavazatokra vonatkozó szabályozásának vizsgálatáról
Az Alkotmánybíróság ma meghozott határozatában megállapította, hogy nem sérti a választójog egyenlőségére vonatkozó alkotmányossági követelményeket az országgyűlési képviselők választásáról szóló törvénynek a töredékszavazatra vonatkozó rendelkezése.
Az Alkotmánybíróság első negyedévi ügyforgalma
Módosult az Alkotmánybíróság ügyrendje
A választási ügyekkel összefüggésben némileg módosult az Alkotmánybíróság ügyrendje péntektől; a jobbára technikai jellegű változtatások célja elsősorban az, hogy a szoros határidőket is minden esetben tartani tudja a testület – közölte Bitskey Botond, az Alkotmánybíróság főtitkára az MTI érdeklődésére.
Az Alkotmánybíróság nyilvános hirdetést tart 2014. március 17-én
Az Alkotmánybíróság közleménye az új Ptk. vizsgálatáról a közszereplők bírálhatóságával kapcsolatban
Az Alkotmánybíróság 2014. március 3-án meghozott határozatában megállapította: sérti az Alaptörvény IX. cikkében foglalt szólás- és sajtószabadságot, hogy az új Ptk. a közügyek vitatásakor a közéleti szereplők szélesebb körű bírálhatóságát „méltányolható közérdek” igazolásához köti. Az alaptörvény-ellenesnek ítélt törvényi feltételt az Alkotmánybíróság megsemmisítette, így az új Ptk. 2:44. §-a anélkül lép hatályba 2014. március 15-én. Az Alkotmánybíróság határozatának indokolása emellett megadta azokat a kereteket, amelyek között a közéleti szereplők emberi méltóságát is védelem illeti meg a szólás- és sajtószabadsággal szemben.
Elindult az Alkotmánybíróság hivatalos facebook oldala
Az Alkotmánybíróság nemrég hivatalos facebook oldalt indított, melynek célja, hogy a honlapon megjelenő aktuális információkat, így például a frissen hozott határozatokat és a soron következő ülések napirendjén szereplő ügyeket könnyebben figyelemmel tudják követni az érdeklődők.
Az Alkotmánybíróság 2013-as ügyforgalmára vonatkozó adatok